Úradný vestník L 186 , 21/07/1994 S. 0020 - 0021

Fínske špeciálne vydanie: Kapitola 2 Zväzok 12 S. 0124

Švédske špeciálne vydanie: Kapitola 2 Zväzok 12 S. 0124



Nariadenie Komisie (ES) č. 1785/94 z 19. júla 1994 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku, [1] naposledy zmenené a doplnené nariadením (EHS) č. 1706/94, [2] a najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia o zatrieďovaní tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo čiastočne založená alebo do nej dopĺňa ďalšie triedenie a ktorá je stanovená osobitnými ustanoveniami spoločenstva s cieľom uplatňovania colných alebo iných opatrení týkajúcich sa obchodu s tovarom; keďže podľa uvedených všeobecných pravidiel musí byť tovar opísaný v stĺpci 1 tabuľky v prílohe k tomuto nariadeniu zatriedený na základe odôvodnení v stĺpci 3 pod príslušné číselné znaky KN uvedené v stĺpci 2; keďže opatrenia stanovené v tomto nariadení sú v súlade so stanoviskom sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe sa v kombinovanej nomenklatúre zatrieďuje pod príslušné číselné znaky KN uvedené v stĺpci 2 tejto tabuľky. Článok 2 Toto nariadenie nadobúda účinnosť tretí deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. júla 1994 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1 [2] Ú. v. ES L 180, 14.7.1994, s. 17 -------------------------------------------------- PRÍLOHA Opis tovaru | Zatriedenie Číselný znak KN | Odôvodnenie | (1) | (2) | (3) | 1."Syntetický rutil" získaný z ilmenitu pražením, úpravou kyselinou chlorovodíkovou a kalcináciou a obsahujúci približne 95 hmotnostných percent oxidu titaničitého, približne 2 hmotnostné percentá oxidu železitého a približne 1 hmotnostné percento oxidu kremičitého. Je upravený do formy béžovo sfarbeného prášku. | 26140010 | Zatriedenie je stanovené ustanoveniami všeobecných pravidiel 1 a 6 na výklad kombinovanej nomenklatúry, poznámkou 2 ku kapitole 26 a znením číselných znakov KN 2614 a 26140010. Zmena kryštalickej štruktúry je spôsobená len pražením a kalcináciou, ktoré sú uvedené vo všeobecných vysvetlivkách k harmonizovanému systému, kapitola 26. | 2.Emulgátor tvorený zmesou esterov kyseliny monoacetylvínnej a diacetylvínnej monoglyceridov a diglyceridov mastných kyselín (E 472 e)) | 38239087 | Zatriedenie je stanovené ustanoveniami všeobecných pravidiel 1 a 6 na výklad kombinovanej nomenklatúry, poznámkou 1 písm. b) ku kapitole 38 a znením číselných znakov KN 3823, 382390 a 38239087. | --------------------------------------------------